雪  其四
作者：徐積
朝代：宋

paragraphs: 諸少逸駕追無前，我乘駑馬持短鞭。
更添一老愛白雪，但開兩眼尋青天。
詩中戈矛欲揮我，君家伯仲空忘年。
摇筆吟哦有裂管，倒囊抖擻無遺牋。
誰知羣形消即露，却還本質汙與鮮。
田廬有蓬尚塞戶，樵衣無布堪補肩。
羣兒上壟芻且牧，孤戍曝日旗與旃。
人閒安得真洞府，空中失脚飛神仙。
明月隨來會星弁，白雲迎去升紫烟。
溪灣留下斷虹卧，山陰亦有玲瓏田。